Tysk, fransk, spansk og japansk ... I alt skal syv sproglige uddannelseslinjer på Copenhagen Business School (CBS) dreje nøglen om for fremtidige studerende som konsekvens af de besparelser, Christiansborg bebuder i den kommende finanslov.

»Vi har ikke råd til uddannelser med små hold, når vi er så hårdt økonomisk presset. Sproguddannelserne har desværre udviklet sig igennem en række år med færre studerende og mindre efterspørgsel fra arbejdsmarkedet, og det kan vi ikke længere finansiere«, siger rektor på CBS, Per Holten-Andersen.

Han understreger, at det ikke er et felttog mod sprog, men blot fordi holdene er små.